เรื่องร้องเรียน (ทางเท้า,แสงสว่าง,ถนน) วันที่ 2022-06-21 09:09:56 — แขวงคลองต้นไทร เขตคลองสาน กรุงเทพมหานคร
ขอติดตามเรื่องจากเคสเลข2022-GQ2XCP ค่ะ และนอกจากไฟตรงป้ายรถเมล์ ทางขึ้นบีทีเอสกรุงธนบุรีแล้ว ( ณ ปัจจุบันยังดับอยู่) วันนี้พบว่าเดินตรงมาอีกหน่อย อีกด้านของบันไดไฟ (เสาเขียว) ก็ดับหมด "ทุกต้น" "ทุกดวง" เช่นกัน ตั้งแต่บีทีเอสวงเวียนใหญ่ยาวมาจนถึงหน้าคอนโดไฮฟ์สาทร (มีไฟติดอยู่แค่ตรงหน้าร้านเฝอหม้อไฟเท่านั้น) 

ตอนกลางคืนประชาชนต้องอาศัยไฟจากสถานีรถไฟฟ้าและรั้วของคอนโดแถวนั้นเท่านั้น ถ้าเกิดมีไฟฟ้าจากเสาของสาธารณะเหล่านี้ด้วยก็จะช่วยอำนวยความสะดวกประชาชนให้สว่างขึ้นและลดความน่ากลัว ลดความเสี่ยงในการเกิดอุบัติเหตุต่างๆ เช่น วิ่งราว ปล้นจี้ ลงได้ เห็นดับมานานมากแล้วไม่เคยมีใครมาสำรวจหรือเปลี่ยนให้ บางดวงถ้าติดก็คือสลัวเหมือนคนหายใจรวยริน 

รบกวนมาเจ้าหน้าที่ผู้เกี่ยวข้องเขตคลองสานเข้ามาเปลี่ยนไฟที่เสาสีเขียวเหล่านี้ทั้งแถบให้ประชาชนค่ะ มันไม่ได้ดับแค่ปักหมุดตรงที่แจ้งนะคะ มันดับหลายต้นมากแทบจะทั้งเส้นของถนนค่ะ เห็นติดอยู่ไม่กี่เสาเองค่ะ และอยากให้มีระบบ/ทีมงานมอนิเตอร์ตรวจเช็คไฟถนนเหล่านี้อย่างสม่ำเสมอ แจ้งไปราวสองสัปดาห์แล้วยังไม่ดำเนินการ ไม่แน่ใจว่าทางสำนักงานเขตติดปัญหาตรงไหนกับการเปลี่ยนหลอดไฟหรือคะ? 

ไม่ให้ดับข้ามอย่างที่ผ่านมา ไม่อยากเห็นข่าวเหตุชิงทรัพย์เพราะฟุตบาทถนนเปลี่ยว มืดในสังคมอีกแล้วค่ะ 

เสามีหลอดไฟตั้ง 3 ดวง ถ้าติดปกติมันคงจะสว่างและน่าเดินกว่านี้ หรือถ้าเกิดไม่คิดจะใช้ไฟจากเสาเหล่านี้แล้วก็รบกวนเอาเสาออกเหล่านี้ออกไปเลยค่ะจะได้มีฟุตบาทเต็มๆ